Vrou op Noordwes-kleinhoewe vermoor | Maroela Media
Die liggaam van 'n 44-jarige vrou is Woensdag in haar huis op 'n kleinhoewe by Silkaatsnek naby Hartbeespoortdam in Noordwes gevind.
'n Vriend het glo onraad vermoed toe die vrou nie by die skool opgedaag het om haar kinders op te laai nie. Hy het op haar liggaam afgekom toe hy gaan ondersoek instel het.
Sers. Kelebogile Moleko, woordvoerder van die polisie, het gesê die vrou het verskeie steekwonde aan haar liggaam gehad, onder meer aan haar bors. "Verskeie waardevolle items word uit die huis vermis, onder meer 'n televisie, 'n skootrekenaar en 'n selfoon." Die verdagtes het volgens Moleko 'n deur oopgebreek om toegang tot die huis te verkry.
Moleko het gesê die polisie vermoed in dié stadium dat twee verdagtes by die aanval betrokke was. Sy wou nie onmiddellik die oorledene se naam bevestig nie.
'n Saak van moord en huisroof word ondersoek. Niemand is nog in hegtenis geneem nie.
[Foto's] Brand woed by Potch-hoërskool
Jinne, ek is nou hengse moeg vir die nonsens, waar is die patrollies en die wagte???
Sekerlik kan dit nie SO maklik wees nie?
en dit hou net aan en aan en aan….die duiwel is los
Wanneer hou dit dan op?? Hoeveel nog?? Doodstraf!!
Is niemand meet veilig nie?
Ons huis lyk al erger as Pollsmoore gevangenis, dis die feedings en hekke en nog hekke en honde en alarms….
Hoe beveilig mens jouself? Hoe beskerm jy jou kinders?
Booswigte, moordenaars en verkragters loop vrylik rond.
Ons sit toegesluit!!!
Ek voel so jammer vir haar kinders ek breek vir elke gesin en hulle naasbestaandes wat die moordenaars geraak word.
Bring asseblief die doodstraf terug en help ons Om weer vry en veilig te wees.
Dis lelik om dit te se, maar ons raak al gewoont daaraan. Ons lees bykans elke dag hiervan en as ons dit klaar gelees het gaan ons maar net aan met ons daaglikse dinge, TODAT DIT JOU RAAK. Mense ons sal moet ophou net lees hiervan en iets begin doen daaraan om dit te stop. Hulle moor ons afrikaner volkie nou met n spoed uit !!!!!